
EMLÉKEZTETŐ

A Győr-Moson-Sopron Megyei Mérnöki Kamara Elnökségének 2010.05.17. napján tartott rendkívüli elnökségi üléséről. 

Az ülés helye: 
AÉSZ Vagyonkezelő Kft. Győri Kirendeltsége (Győr, Csaba u. 16.) tárgyalóterme (II. emelet 201/a.)

Jelen vannak: 

Mellékelt jelenléti ív szerint

Az Elnökségi Ülés határozatképes. Jelenlévők az alábbi kérdéseket tárgyalták meg. 
1. 2010. évi költségvetés-tervezet módosítása
Kovács István elnök:

A 2010. évi költségvetés „Kiadás” oldalát az alábbiak szerint javaslom módosítani:
2./ Tiszteletdíj összege: 
4.000.000,- Ft helyett 
3.000.000,- Ft 
(-1.000.000,- Ft)
3./ Közterhek összege: 
1.700.000,- Ft helyett 
1.400.000,- Ft 
(-300.000,- Ft)
12./ Eszköz beszerzés összege: 
150.000,- Ft helyett 
1.500.000,- Ft 
(+1.350.000,- Ft)
16./ Tanfolyamok összege: 
720.000,- Ft helyett 
670.000,- Ft 
(-50.000,- Ft)
Fenti módosítások a 2010. évre tervezett tartalék összegét nem befolyásolják.

Az elnökség a javaslattal egyetértett, s az alábbi határozatot hozta: 

26/2010. (V.17.) GYMSMMK Elnökségi határozat
A Győr-Moson-Sopron Megyei Mérnöki Kamara Elnöksége egyhangú határozattal döntött a 2010. évi költségvetés-tervezet módosításáról, mely alapján a Tiszteletdíj összegét 3.000.000,- Ft-ban, a Közterhek összegét 1.400.000,- Ft-ban, az Eszköz beszerzés összegét 1.500.000,- Ft-ban és a Tanfolyamok összegét 670.000,- Ft-ban állapította meg.
2. Használati jog alapítása
Kovács István elnök javaslatára az Elnökség az alábbi határozatot hozta.
27/2010. (V.17.) GYMSMMK Elnökségi határozat
A Győr-Moson-Sopron Megyei Mérnöki Kamara Elnöksége az Elnök javaslatára egyhangúlag elfogadta, hogy a Győr-Moson-Sopron Megyei Mérnöki Kamara az Elnök, Alelnök, Elnökségi tagok, Felügyelő Bizottság elnöke, Etikai-fegyelmi Bizottság elnöke részére személyi használatra 1-1 db notebookot ad, amiket a költségvetés „Eszköz beszerzés” sora terhére szerez be.
- kmf. -

Kovács István

elnök

